| Los Andželasangl. *Los Angeles* |
| --- |
|              |
| *Los Andželo panorama* |
|  |
| 

Los AndželasLos Andželas

34°3′0″ š. pl. 118°15′0″ v. ilg.﻿ / ﻿34.05000°š. pl. 118.25000°r. ilg.﻿ / 34.05000; 118.25000﻿ (Los Andželas)Koordinatės: 34°3′0″ š. pl. 118°15′0″ v. ilg.﻿ / ﻿34.05000°š. pl. 118.25000°r. ilg.﻿ / 34.05000; 118.25000﻿ (Los Andželas) |
|  |
| Laiko juosta: (UTC-8)------ vasaros: (UTC-7) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Kalifornija Kalifornija |
| **Apygarda** | Los Andželo apygarda |
|  |
| **Įkūrimo data** | 1781 m. |
| **Meras** | Eric Garcetti (D) |
|  |
| **Gyventojų** (2016) | 3 976 322  |
| **Plotas** | 1 290,6 km² |
| **Tankumas** (2016) | 3 081 žm./km² |
|  |
| **Tinklalapis** | www.lacity.org |
|  **Vikiteka** | Los Andželas |

**Los Andželas** (angl. *Los Angeles*, isp. *Los Ángeles*) – miestas JAV, Kalifornijoje. Miestas išsidėstęs prie Ramiojo vandenyno ir Los Andželo upės. Tai antrasis pagal dydį Jungtinių Valstijų miestas (po Niujorko), o su priemiesčiais, iš kurių žinomiausi – Beverli Hilsas, Pasadena ir Long Byčas, yra viena didžiausių metropolinių pasaulio zonų (15,5 mln. gyv. 2016 m.).

Miestas yra Kalifornijos ekonominis, verslo ir kultūrinis centras su daugybe universitetų, aukštųjų mokyklų, tyrimų institutų, teatrų ir muziejų. Los Andželas yra pasaulinio lygio lėktuvų ir kosminės pramonės centras bei žinomas kino ir televizijos industrija; veikia Holivudas. Pagrindinis mieste Los Andželo tarptautinis oro uostas.

Kaip ir daugelis JAV didmiesčių, Los Andželas pasižymi užkimštomis gatvėmis ir autostradomis, perpildytomis klasėmis mokyklose, dideliais etniniais anklavais ir kt. Čia gausu palmių, baseinų ir paplūdimių.

Istorija
--------

Los Andželo pakrančių plotuose pirmąkart apsigyveno tongva ir čiumašų indėnų gentys. Pirmieji europiečiai čia atplaukė 1542 m. vadovaujami portugalų keliautojo Chuano Rodrigezo Kabrilo, teritoriją paskelbusio Ispanijos imperijos Dievo miestu, tačiau neįkūrusio gyvenvietės. Antrąkart europiečiai čia apsilankė tik po 227 m. Gasparui de Portolai kartu su misionieriumi Chuanu Krespiu atplaukus į dabartinę Los Andželo teritoriją 1769 m. rugpjūčio 2 d. Krespis pastebėjo, kad jų aplankytoje teritorijoje labai tiktų įkurti didelę gyvenvietę.

1781 m. laikomi miesto įkūrimo metais.

Geografija
----------

Miesto centras ir priemiesčiai yra išsidėstę kalvotame pakrantės regione, vidutiniškai 32 m virš jūros lygio. Vakaruose ir pietuose miestas remiasi į Ramiojo vandenyno Santa Monikos įlanką. Iš rytų ir šiaurės miestą supa kalnų grandinės. Miesto šiaurėje yra ir San Fernando slėnis, kuriame, daugiausia vienos šeimos gyvenamuose namuose gyvena apie trečdalį gyventojų. Slėnį nuo Holivudo ir miesto centro skiria Grifito parkas ir Santa Monikos kalnai.

1 290,6 km² teritoriją užimantis (71 km šiaurės-pietų kryptimi ir 47 km rytų-vakarų kryptimi) ir į atskirus rajonus geografiškai suskaidytas miestas yra jungiamas sudėtingo automagistralių tinklo. Didžiausia pasaulyje automobilių koncentracija ir pramonės įmonių išmetimai labai neigiamai veikia aplinką – Los Andželas pasižymi smogu, užterštu uostu.

Los Andželo metropolinėje zonoje yra 173 savarankiški miestai. Metropolinė zona apima Los Andželo, San Bernardino, Riversaido, Venturos ir Orindžo apygardas ir tęsiasi iki Nevados sienos, apimdama 87 972 km². Tik dalis šios teritorijos užima miestai; didžiąją šio ploto dalį sudaro *Mojawe* dykuma, taip pat *Joshua Tree* nacionalinis parkas, esantis Riversaido ir San Bernardino apygardose.

Apylinkėse yra dvi salos – Santa Katalina (*Santa Catalina*) ir San Klementė (*San Clemente*), 3072 m aukščio San Antonijo (*San Antonio*) kalnas, dykumos, 120 km jūros pakrantės.

Miestas yra seismiškai aktyvioje zonoje, čia dažni žemės drebėjimai: nuo 1800 m. Los Andžele buvo 9 žemės drebėjimai, kurių intensyvumas buvo didesnis nei 6 balai pagal Richterio skalę.

Gyventojai
----------

Miestas multikultūrinis. Čia gyvena žmonių iš daugiau kaip 140 valstybių ir šnekančių 224 kalbomis.

### Religija

Mieste įsikūrusi Romos katalikų arkivyskupija – didžiausia arkivyskupija šalyje.

Sportas
-------

1932 m. mieste vyko X vasaros olimpinės žaidynės, o 1984 m. – XXIII vasaros olimpinės žaidynės, pagarsėjusios socialistinių šalių boikotu. Mieste 1994 m. vyko XV pasaulio futbolo čempionatas.

Los Andžele žaidžia Los Andželo „Lakers" ir Los Andželo „Clippers" krepšinio klubai, Los Andželo „Kings" ledo ritulio klubas.

Galerija
--------

Los Andželo panorama

Miestai partneriai
------------------

Miestai, su kuriais Los Andželas yra užmezgęs partnerystės ryšius::

Ženklai netoli miesto aikštės. Juose surašyti miestai partneriai.

* Izraelis Eilatas, Izraelis (1959)
* Japonija Nagoja, Japonija (1959)
* Brazilija Salvadoras, Brazilija (1962)
* Prancūzija Bordo, Prancūzija (1964)
* Vokietija Berlynas, Vokietija (1967)
* Zambija Lusaka, Zambija (1968)
* Meksika Meksiko miestas, Meksika (1969)
* Naujoji Zelandija Oklandas, Naujoji Zelandija (1971)
* Pietų Korėja Pusanas, Pietų Korėja (1971)
* Indija Mumbajus, Indija (1972)
* Iranas Teheranas, Iranas (1972)
* Kinijos Respublika Taipėjus, Taivanas (1979)
* Kinijos LR Guangdžou, Kinijos Liaudies Respublika (1981)
* Graikija Atėnai, Graikija (1984)
* Rusija Sankt Peterburgas, Rusija (1984)
* Kanada Vankuveris, Kanada (1986)
* Egiptas Giza, Egiptas (1989)
* Indonezija Džakarta, Indonezija (1990)
* Lietuva Kaunas, Lietuva (1991)
* Filipinai Makatis, Filipinai (1992)
* Kroatija Splitas, Kroatija (1993)
* Salvadoras San Salvadoras, Salvadoras (2005)
* Libanas Beirutas, Libanas (2006)
* Italija Išia, Italija (2006)
* Armėnija Jerevanas, Armėnija (2007)

Šaltiniai
---------

1. ↑  Willard, C. D. *The Herald’s History of Los Angeles* (Los Angeles: Kingsley-Barnes, 1901): 22.
2. ↑  „Father Crespi in Los Angeles". *Los Angeles: Past, Present and Future*. Suarchyvuotas originalas 2009-07-07. Nuoroda tikrinta 2009-02-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  City basics, lacity.org Archyvuota kopija 2010-11-27 iš Wayback Machine projekto.
4. ↑  "Sister Cities of Los Angeles Archyvuota kopija 2007-01-04 iš Wayback Machine projekto.. "Tikrinta March 26, 2008.

Nuorodos
--------

* Oficialus Los Andželo tinklalapis Archyvuota kopija 2013-10-14 iš Wayback Machine projekto.
* Los Andželo laikas ir orai
* Los Andželo tarptautinio oro uosto tinklalapis
* Los Andželo oficialus turizmo agentūros tinklalapis
* Turizmo vadovas po Los Andželą Archyvuota kopija 2011-01-28 iš Wayback Machine projekto.
* Pramogos Los Andžele
* Los Andželas: praeitis, dabartis ir ateitis Archyvuota kopija 2006-05-21 iš Wayback Machine projekto.
* Visi duomenys apie Los Andželą

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • R50 didžiausių JAV miestų pagal gyventojų skaičių (2020 m. JAV gyventojų surašymas) |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Niujorkas
2. Los Andželas
3. Čikaga
4. Hiustonas
5. Finiksas
6. Filadelfija
7. San Antonijas
8. San Diegas
9. Dalasas
10. San Chosė

 | 
11. Ostinas
12. Džeksonvilis
13. Fortvortas
14. Kolumbas
15. Indianapolis
16. Šarlotė
17. San Fransiskas
18. Sietlas
19. Denveris
20. Vašingtonas

 | 
21. Nešvilis
22. Oklahoma Sitis
23. El Pasas
24. Bostonas
25. Portlandas
26. Las Vegasas
27. Detroitas
28. Memfis
29. Luisvilis
30. Baltimorė

 | 
31. Milvokis
32. Albukerkė
33. Tuksonas
34. Fresnas
35. Sakramentas
36. Kanzas Sitis
37. Mesa
38. Atlanta
39. Omaha
40. Kolorado Springsas

 | 
41. Rolis
42. Long Bičas
43. Virdžinija Bičas
44. Majamis
45. Oklandas
46. Mineapolis
47. Tulsa
48. Beikersfildas
49. Vičita
50. Arlingtonas

 |

 |

 |